
Dedicaeru en brancu 
(...) 



3 PROLOGUS CORTUS 

lu prologu: 

«£/ ombri acutau escrivi en un priegu, sin salil-si, supiendu entovia que lo que 
escrivi es un cientu de vezis mas grandi que mil priegusjuntus.» 

2u prologu: 

Ai tres anus, quandu m'assalto I'idea d'abaldonal el castellanu i abracal sin 
abexinu el estremenu pala criacion poetica, nunca creyf que huessi escapas de 
sentil-mi tan a gustu escriviendu. Pueu izil que ei atopau la carrucha ondi mejol 
viajan los mis pensamientus. 

Muchus, ala contra, an siu los que an criticau esta faceta, polo que assumi 
hazel un libru bilingui, traduxiendu al castellanu los poemas. Tamien arrepare en 
anidil un lessicu ala final I'obra. Sin embargu, essu sedria emperifollal vulgalmenti 
el testu, engafandu-lu de parasitus linguisticus que cugaran la sangri dondi a 
bebiu la pruma. Ametalal los versus, en precurandu refrexa-lus sin avel lus, sedria 
acuna-lus en cachinus cola cegajina la inorancia. 



3u prologu: 

Esti libru velequi se vos presenta encorapatau en meta dun iviernu buhiu i 
busca una calentanca familial. 

Esti libru velequi arrehuyi d'otrus mundus i a creciu — oxala que avejanti 
tamien— en el mesmu sitiu ondi apaecio. 

Esti libru velequi no cuga de nengun pechu por no bel teniu nunca la 
necessida de vivil sequientu. 

Siempri a essestiu: no estuvu al tentu de nacel ni estara al tentu de moril. Es el 
imagin dun arvu que se figuro el pensaeru i lo articulo en libru. Igual que las 
flamas que quearun imprenas en el carreti'l tiempu, assina estas paginas. Tien 
alma filosofu, hechura de mugel — felis coyuntura I'almonia— , lengua de nuevu, 
palabras de vieju, pies de chengu i candil antiguu p'alampal la rispera verea 
arriba. 

ISMAEL CARMONA GARCIA 

9 de setiembri del 2007 

PROLOGU ALA 2A EDICION 



Adispues de quasi que cincu anus d'enxaretal esti librinu i de pone-lu pola 
Redi, ei crefu comenienti hazel una segunda edicion ena que almendal algunus 
desatinus. Sin embargu, los versus siguin a relatal el presenti dendi otru mundu. 

Gracias que'l trebaju pa una ortografia unifica esta cuajandu, tamien ei 
aprovechau pa ponel en nuestras letras estus pensamientus i empuxal con ellu la 
letura en estremenu. 

Elautol 
15 de mayu 2012 

ENGARILLA 



«0i el dia es mas altu que'l mesmu sol!» 



'A, flamigera Espina 
que'l dia vertebras i ena alta nochi 
t'escurrizis polas maris opuestas, 
oyi la mi cancion! 

5 Bien sabis que compongu, 

enque me hieran 
los ruius nocturnus, 
hateau namas cola mtisica. 

Bien sabis que la tossi 
10 es escapas d'anusgal-mi los versus 
(el airi la poesia 
en demasia es frescu 
palos nuevus ganonis). 

I si conformi eris comigu, 
15 que m'alumbri el tu relumbriu 
estus poemas i se margullan 
aquellus marrus 
ena mari dela tu lus. 

Tengu la esperanca de que algiin dia, 
20 — quantis que bien me quieras— , 
saberas brilleal, 

no endi huera, sino por dientru 
d'estas ideas, 

P] 



siendu tu i ellas las dos caras 
25 dun mesmu sol. 

— ODA TRUNFAL LAS CIGUENAS — 



«Almirai el esgalaqu trunfal 
que acontecio ena arquitectura laspalabras!» 



Estruyu la rais los sonis 

popularis ganitandu palabras 

colas que los nuestrus antepassaus 

viciavan las senaras; 
5 M'aveis d'oyel arremetiendu 

contra metalicas parganas 

comu si huera acion intermitenti 

i estratigrafica los vientus 

que nacin enas aspas 
10 delos ventilaoris endustrialis. 

Atope la cola'l raton 
en baxu'l chineru i formi m'acercu 
al son mecanicu del ressuelgu, 
va diendu-si lexotis... 
15 pa pondi el esgalacu 
i la descomposicion 
delos gomus de lus 
prevoca la escurana'l muru 
del acaberu. 

20 Hai! M'atope cola cola'l raton. 
Agora los recuencanus 

me cain largu comu largu cai la cia que s'equivoca 
formi avanga el refrexu 

delos sus edificius 
25 por cima los chabarcus, 
por cima los bonalis. 

Bendita sea la casolida, 

pos l'atope, — ya era oral— : 

atope la cola'l raton 
30 que m'izia, izi: 

— Aquina ya naidi izi «di». 

(Ara entiendu por que lasfroris no tienin naris, 

pol mesmu motivu pol que las pressonas avemus 

conocencia i lenguagi. 
35 Lasfroris no se giielin, 

no sabin que sonfroris, 

peru musotrus, comu golemus, 

tenemus razon en izil 

que si lo son. 
40 Enque estautas llamamus 

a quien son comparantis a musotrus, 

lo mesmu que rehuius llamamus 

a quien les lavoreamus el coraqon comu a un penuscu.) 

Palrai, 
45 que yo despaciosu vos oyu, 

enque los vuestrus guarrapeus 

me resultin tan empacinosus comu una piara corianas que patinean 

por un alpichin heyondu i negruciu. 

Por essu quiza que aigais dau 
50 trabucu i honda 

alos camionerus-oplita 

que arroean los vuestrus bosquis 

de tabiias i los vuestrus hoyancus 

ojerosus. Es quiza que por essu, 
55 deque ganitu aspiracionis 



m 



i sonis afechaus, 

a zumbatarama arrehuyin, 

se trompiegan ellus i ellus 

creciendu balaguerus recarcaus 
60 de pita i de promu en vera los rius. 

Quiza que quienquiera que quei, 

por el gastal-si mas rearms 

que un exercitu cenorias languiosas, 

pastuenu i emportanciosu 
65 s'empeniqui i me gana: 

— iQue lengua hablas, extranjero? 

I entoci es quandu atopi el hilarau 

harapal en baxu'l trabucu 

i agarri 
itiri 

i estiranti i sirva el hilinu 
70 de passilera entre los diosis 

i las hormigas. 

Nengiin termometru poia 
predizil essu. 

Nenguna clessidra poia 
75 assenalal el precisu momentu. 

No ai zahoril escapas 
d'abrigua-lu leyendu ena Natura. 

Salian cartas del borsillu la camisa 

con un nombri aborrau 
80 nel frontispiciu 

que son hondeas pal orizonti las ralas esperangas: 

pa casas sin bugon 

i sin letol d'essus mensagis. 

Nel viagi la tinta s'esperria 
85 i se horman letrucas recarcas. 

Contri mas largu vaigan 

se golveran mas inlegiblis. 

Es el destinu las palabras 

que abarban frutu dun vol can emberrinchinosu de sangri. 

go Entre milenta de seris 

que son clonaus en serii 

i tolas lenguas repetias 

esponencialmenti nel infinitu, 

voi hiziendu verea 
95 por me la guana i el hocinu. 

Rabeon me sigui un exercitu 

de notas pianisticas 

i del arpa, que apuntavan los ganus 

delas sus almas 
100 andi devian de sembral 

composicionis enas maris. 

I formi vaigamus llegandu 

a essas maris de hesas, 

diremus encravandu la simienti 
1 05 pa nacel el arvu cuyas ramas endilguin el caminu palas nuvis. 

Los atimus que las componin 

abragaus bailaran 

ata apenusgal-si gracias al cosmicu asopru divinu 

que naci enos pulmonis 
110 delas empingorochas ninfas nuevas. 

I assina, encarambanandu-si, se diran hormandu 

los arulitus cuya frescanga tendra que vel-si enchamborca 

pola ardilosa pirotecnia 

delos nuevus costrutoris de versus. 

115 Semus ena nuestra vida impresarius 

i no mos desaculamus si s'espeta de chopeton un orihoscu 

i si desaprevenius avemus d'escrevil rezus 

enantis las palmeras hincal-si enas palmatorias 

o enantis las rosas sel poas por estixeras esprimentas. 
120 Sin embargu, si mos acagagamus 

quantitu que tenemus de afrontal-mus 

contra la dama Soleda, 

deque mos encrava nel chanu 

delos sus herrugientus pelus 
125 i mos abraga i arrecuca 

arroeandu-mus con ellus. 

I en esta card d'espaciu, de tiempu, 

de pensamientus, jugan con musotrus 

ahuncus i ahoguinas, 
130 la coracencia i los congonis, 

los estrunchus i los pepicius, 

las simbras i los palatius, 

que cavilan hechurias i que son escapas 

d'ensotal-mus enos escurus 
135 gambullus del ruin hundieru 

delos que ni los pinchis las rastras mas cariciosus 

puyeran sacal-mus en sigrus, 

ata abafal-mus i concalecel-mus 

i con musotrus tolo que criamus 
140 i en tolo que creemus. 

II 

— ENHASTIU, MAQUINAS I PRAQAS- 



Agora, en esti precisu momentu 
esto infundiendu el mesmu 
respetu que una maquina 
endustrial i, no estanti, 
5 vuelu riba duna particula vientu, 
del vientu que barrunta 
ena eterna tardi agostona 
la tormenta. 

Tan azeu es el mi jeitu 
10 que es quasi que imposibli 
que nel gallereteu la praga 
se palri de custion otra que no sean 
las felizis almas alabanciosas 
unias por un engarci mas huerti 
15 que'l atoru dios i mas bellu 

que'l airi que empuxa dos cochis 
que se cruzan. 

La letania que train los mis pies 
de verteera no le venci 
20 al alaban de parejas frotantis 
con quien se hablan las estrellas 
ena ligera lengua que circula 
polas autopistas entre los ojus. 

Ninque huera tan grandi 
25 comu la luzis que cubrin las sierras, 

entovia mayol, 

era bagu arena enapraya 

dun suenu trasparenti. 

Ninque huera tan atrayenti 
30 comu'l perigru ala inorancia, 
entovia mayol, 
era el gua acotau dunapraga 
sin nifius ni bolindris. 

Ill 

—La islina d'espuma- 



Vivu ena pomponita 
duna islina d'espuma. 

Tengu una senara sembra 
de xabonauras que me reluzin 
5 pola meyudia en tecnicolol. 

Ai una picina que mua 
de sitiu sigiin venga el airi. 
Los sus bordis pomposus 
me valin pa recostillal-mi 
10 sin perigru d'ahogu. 

Polas tardis estoi a anal en ella: 
me gusta de margullil-mi 
i hazel ringurrangus enas aguas 
ata arremollecel-si-mi la piel. 

15 El arrecifi que acota la costa 

arrecuca milenta de seris. 
Las anemonas del hondon 
no dan perhumi, peru no m'emporta. 

La nuvi hongosa la mi almoha 
20 es andi la cabeca aposu 

i aballu polos cristalis el techu 

palas estrellinas el cielu i las galassias. 

Soi mu coscienti dela delicaeza 
del microcosmu veregelis brancus 
25 ondi tuvi nacencia, 

por essu no descarecu la huerga 

duna pruma o el perigru dun ressuelgu. 

No conocu tolas islinas 
del archipielagu que m'arroea: 
30 La mi barquina pesca 

no me sirvi pa emprendel viagis, 
enque me gustaria. 

Desconocu d'esta mari el anchon, 
peru la idea de vivil solu 
35 entre estas islas me derrenga, 

por essu tengu collacus que enventu 
arribota enos cielus 
i abaxoti enos maris. 

Los ergumentus que me pon 
40 el orizonti tengu el previlegiu 
de lambe-lus ca ves que quieru, 
peru saberian mejol seguru 
si alguien tamien los conociessi. 

Vivu en una pomponita i las cosas 
45 toas me cain mu largu. 

'Ai, si viajara en unu d'essus rayus 

que s'escurrizin polas florestas xabonosas...! 

IV 

— MURIMUNDU- 



Semus tos murimundus. 
Estamus arroeaus 
delos inabarcablis mums 
que la nuestra menti alevanta 
(i que'l coragon de continu agatinea). 

—El clissi LUNA — 



«Son pranetas que s'abarrancan 
por naidi sabe-lus Hovel. » 



Mira, Lavinia, el clissi Luna. 
Almira el cobri duna astronomia 
ocassional. Las estrellas reluzin 
por avancal-si la Tierra por cima 
5 la lus refrexa ena cara selenica 
cola hambri dun praneta ensotau. 

Veis mejol ya alas Tres Marias, 
porque, al sombraju dun reondel que juga 
cola escala cromatica 

10 del roxu, tolas estrellas inrayan 
mas fotonis que ojus puyeran 
contempla-lus. Ora ya entiendis 
que solis son Arturu i Betelgeuse, 
peru que tolos demas puntus 

15 que t'alumbran la nochi 

son, Lavinia, las larimas de huegu 
o el suol inflamabli d'algiin Efestu 
que en trebajandu ena faragua 
cain ligeras ena alfombra'l espaciu. 

20 Alga los cristalis al clissi, 

mira el clissi, que acaluguin las tus ideas: 
Vedras quel ressenciu te Iambi 
la cotorina i debuja nel cielu 

olas que banan costelacionis enteras. 
25 Lu, sientis? Estas en prena simbiosi 
cola Luna: agora la sombra 
del mi pensaeru comparti lechu 
cola lus del tu coragon. 

L'almonia de solis massivus 
30 dientru'l pechu mos reverbera 
aviandu-si cola pas i la lus 
azul que da calentanga ala essestencia... 

'A, la mi Lavinia! Vai al amen 
d'esta estatica efemeridi astronomica, 
35 que'l espeju lunal mos hazi senas 

pa cerral los parpagus i dexal de sonal-si. 

VI 

— CUMPRIU- 



Recarca tengu la querencia 
en el mas llenu los comuelgus 
que a chipitonis mana 
pola hienda la boca 
5 ata hondeal pa largu palabras 
esperrias que horman carrefilas, 
pol pesu la su passion, abangas, 
empercuias con gustu agridiis. 

Peru naidi las bebi a galru 
10 comu sequientu por sedi agostona 
i deque salin, enfenecin 
con el ressenciu hilvanau la nochi 
que s'avanca por cima d'ellas 
con el agulliu'l lobu. 

15 A naidi le vaga lambe-las, 

ni pegal tan siquiera un buchi; 

Supiendu al arropi raferu, 

las sientin ala contra 

comu veneriu hiel, 
20 que lo que atopa, amargujea. 

El continu frujil 
del miajon hechu verbu 



«Crucificaistis las notas dun'arpa. 
Agora vos toca lloral.» 

plontu cessara el su caminu 
i las ultimas gotas 
25 vendran a sel el relambel-si 
delos cautivaoris de palabras. 

Mentris que me vaiga frujiendu, 
sedra la castigosa chilraera 
dun cansinu fraguin de tiga 
30 roceandu incesanti 
la superficii la pigarra 
palos que buscan titari 
baqueandu ena inorancia la tierra. 

Los zerrimus amantis 
35 del muestru ardilosu quartichi 

i el rehuiu en ajena bandera 

se pilran pol lambial 

el alucon d'estus tentigus sonis 

que hazin renacel alas taramas 
40 dela hesa i la vega. 

Que alguien pegui el carpiu..., 
que m'estrumpin estas querencias 
i naidi va a acuil a arrecoge-las! 

VII 

— ESCUMBRANDU A MORFEU- 



«El timbli'l microondas ataragd la nochi.» 



Cuaqueavan las aguas. 
La lus que pola rehendilla 
dela puerta colava 
era del relumbriu 
5 delas cucharas. 

Las gotas porteaoras d'aurel 
debujavan huelligas datilaris 
entre las sabanas. 

Sobrava el coberton. 

10 Junta capata 
dela mi cama 
s'assitiava la retuerta morfologia de Morfeu. 

Los suenus el colchon ahita 
peru pola cabusia d'ideas 
15 la puenti onirica 

es inlimita, desacota, sina vegilancia 
pa un regicidiu la Razon. 



[19] 



VIII 

— La enzina- 



Velai, la enzina hinca aburria. 
Los sonis que en oganu 
salian delas ramas 
abangas, 

baldas, 

achogas, 
5 callamn tan aina. . . 

Velai, con el su troncon 
a 
c 
o 
s 
t 
a 
n 
a 
u. 
No esta acojombrau i empeloti 
vos muestra las raizis i pola corteza 
10 l'acopetan bollagarinas. 

Velai, no val ni comu andarriu... 
Pui entoci? Enga, quemai-la! 
Que no quei ni seroja 

i que'l huegu l'abraci 
15 i que le de querencia, 

porque no supimus musotrus 
bien que hazel con ella. 

IX 

•A Catulu— 



Por tolos paxarus Catulu! 
Lu, por que el tiempu ahuyi por auroras 
que unus previlegiaus namas puein vel? 

«Cielus mohosus, tiempu de solea.» 

5 Sigan i que acontinin 

ritmus i rimas i maris i murus: 

nengunu es lo suficientimenti grandi pa afrental-si 

contra'l grandol el universu. 

nenguna letra 
10 selomereci 

porque nenguna 

val mas que un polvorinu en Jupiti. 

Peru otrus dias eran 

enos que'l Sol 
15 restrallava gomus de lus 

nel mi nombri. Otrus 

dias eran entoci 

enos que m'alamentava por bel perdiu, 

peru ora no pueu lamental-mi: 
20 El Sol se desacula, 

l'astronomia es una cencia 

incompresibli pa quien gani versus 

alantrinu las pieras. 



[22] 



X 

— Carriguela — 



El mi coracon s'adoleci 
pola manana al dispertal-mi solu. 

Esti matahogazu d'acordal-si 
en baxu'l sombraju que me cantea 
5 las gotas de lluvia andi no ai sequia 
m'acomolga i mesmu m'apressogan 
los sonis dun cielu naranja 
ataracau por culebrillas. 

Espera comu eda que espena 
10 sinas movicionis dun sol d'antanu 

alampandu estorias, mitus i grorias 

la querencia. En subiendu la verea 

se sienta en vera'l caminanti 

que ahila andi acarician 
15 las palabras que clissan el sentil. 

Si la carriguela supiera agora que s'enrea 
ena essencia concalecia 
duna mocea que s'arruta 
deque se barrunta l'assencia 
20 del herrumbrosu calambucu...! 

Peru nunca la carriguela 
atienta los deus los mas solitarius 
que'l sombraju precuran 
arremolleciu pol rociu, 

25 si empunta las sus gotas 
andi no essisti la sequia. 

XI 

— Gastronomia astronomica- 



Las hormas espontanias 
dela nacencia'l gorgoton 
m'ofreci el acalugu 
dun inoportunu Gran Estmmpiu pretemporal. 

5 Na aconteci a hilu o con dilation: 

Las pomponitas abarban del herveteu, 
se hinchan i esperecin. 
Abocezan los reondelis ardiendu 
i la su essencia assensibli en particulas 

1 o son hondeas apreparas pa pingal la encimera 
ondi el marmu es la superficii 
preferia pala criacion d'universus paralelus. 

La muacion el pranu 
provoca que muchas d'essas gotas elementalis 
15 s'arrisquin ligeras a escurrizil-si, 
queandu comu babuesas la sena 
del su passu vertiginosu. 

Hundicion, desbalagu d'energia 
que precura el avau'l suelu 
20 pa comboal-si con el azuleju, 

la gota que no tenia na que perdel. 

To en dientru es movicion, 
movicion que la hoguera genera: 
hoguera cosmica la mi cozina. 

25 Con ca alientu, el bahiu s'entra 

enos pulmonis 

calentandu-mi el'alma. 

S'enrea el perhumi colas ideas, 

un golol que afroreci 
30 del gorgoton sonoru. 

En el atiju entre sentius i elementus 

recibu dientru el produtu la calentanga 

duna gastronomia poeticamenti astronomica. 

XII 

-DE BARBAS I ESPERAS — 



«T'agravu versus enos labius 
pa tu desborra-lus conpinturas.» 



Un dia es igual que otm. 
No, no essisti razon nenguna 
pola que espelechi la barba 
esperandu que tu me sientas: 
5 No, no es esta —a si assin piensas...— la causa, 
tapocu es aquella la conseqiiencia. 

Ahilu pola tu verea, 
con entusiasmu rabeon. 
Quieru milenta de cosas al mesmu tiempu 
10 peru no me vaga enrabal-mi 
con ellas i a toitas aborrecu: 
m'aburru comu ch operas buhias. 

Tapocu diva a premitil la cegajina d'estus ojus 
almiral las aureolas que m'envitan a desmaterializal-mi 
15 pa yo avangal-mi por cima los cotorrus seosus 
comu las letras las palabras lambel i atiental. 
Assinaque himplu i puxeu i m'esgarru la camisa. 

M'empicava —no lo dudis— ala lus pastuena dela tu vos, 
peru tengu cosas mejoris que hazel, 
20 comu sental-mi alos guarrapeus La Cabrilla 

o de continu barruntal el chilriu las ideas de patras. 

Tenia mas amigus 
peru las murallas el mi castillu son retusas. 
Enque me digan los guardas estal dormius, 
25 diva a dizil que yo guardas no gastu, 

que essus son quien tienin pai algu que escondel. 

Ego coniungo vos diva a sel la vozi trunfal, 
peru ya m'olvie delos viejus latinis. 
Agora namas oyu los versus cumprius 
30 delas poetisas los bonalis ravinosus. 

Esperu. 
La barba ya me s'enrea enos pies 
i enque, comu'l filosofu, me los cortara 
no me divas a querel mas por ellu. 

35 Por mas que permanega essa esperanga, 
no me vaga pa haze-li casu, 
assinque me despidi d'ella ahogandu-la 
enas aguas tranquilas de Guadiana, 
que palri colas carpas i bordallus. 

40 Divan assentandu mejol las ahoguinas, 
peru montavan demaseau rebulliciu: 
las endilgue pondi divan a llegal antis 
a peniscal-ti polas nochis. I quandu te dispiertis 
ensoma-ti pola ventana: 

45 Vas a vel una alpaca pelu, 
si no huera demaseau tardi. 

XIII 

■El carrillon las froris- 



Ena primavera la tu sab'rosa 
piel las golondrinas s'aposan levis 
a chiribeal essus sonis que abrin 
petalus brancus. 

5 Eris mugel bella, namas essistis 

comu frutu mendigu del v'ranu avaru. 
Dela joventu froreasti el rostru 
d'angi i de rosa. 

Tol pesu'l otonu te corcomi, abanga 
10 la tu sonrisina melosa i tibia 

por no enfrontilal-ti a tu autentica alma 
que ama i no puei. 

Peru nel tejau el coragon la nievi 
de viejus iviernus te vivi al margin 
15 dela lus que oganu inrayandu vida 
ana ena sangri. 

Enque el yervagal por verdura es bellu, 
la composition mos alvierti de cerca 
que polos coloris no son bonitas 
20 froris que matan. 

XIV 

— Caraiti— 



«Tengu tanta tierra enos oius 

i enos ojus que pa conocel una destinta 

tenian que quital-mi los ojus i los olus.» 



Comu los maniantalis, 
semiis ijus de riiis 
i pairis de musotrus mesmus. 

Comu'l huegu duna alamea, 
5 espenamus contri mas debi 
sea el airi que cuela 
i mas cerca l'ahuya el riu. 

Comu la bellota, caemus 
i comu la tierra l'abraga 
10 assin abracamus lo nuestru. 

XV 

—Las munecas enfusas— 



«Ena tipli poetica de selpressona 

(que son: pensal', 'pensal maV i 'pensal que estd compretu'), 

na ai que m'almiri mas que los ojus travantis.» 



Son las munecas enfusas 
los titaris que cocotrean 
oplitas sin menti ni quartus. 

Hatean cinchus comu telas. 
5 Emitiendu una s pastosa 
palran, digu, gallaretean 
i luzin perendenguis 
i muestran perifollus. 

Se quean en el airi 
10 comu hazin los recolguinis, 

enliaus polos sus muchus pinchis, 
pendientis dela corrienti que corra. 

Comu aconteci ena novela 
de Poncela, no atoparas 
15 a nenguna de remiia nueva 

por muchu que mos giiela a groria. 

...I se pilran por sel estillas: 
tan hastiosas comu finas! 

Viajan con almarius mecanicus 
20 o con eletricus baulis. 

No les cayo Mairi Natura 
comu regalu ena nacencia 
un paxaru ena nuca 
sino'l cigarru i la botella. 

25 El su celebru esponja 

'sta pinganditu de foreras colturas: 
lo minimu pa descruil-si delos pairis, 
lo justu pa escambullil-si dela tierra. 

Lenguaronas, importanciosas, 
30 son pilforas, preas, soletas, 

tranfulleras i mordajustas, 

raspas, heyondas, gossiperas, 

giiecas, pencas, haronas, 

mecuconas i chinchorreras. 
35 Velai-las! Refrexu amplificau 

son del desinteres 

i dela haraganeria: 

Sirvan-si rezien gugaitas 

alas movicionis de ricus 
40 i al gustu los moernus. 

XVI 

■NOCHI VERANU- 



Inora l'anagnorisi. 

Dessimi-ti de verda 
nenguna. Abraca la ficion 
de sel umanu i miral las estrellas 
que luzin nombris griegus. 

XVII 

— La sabana- 



Aurel, una corona, 
traiva el leon riba la cabega 
i en rebombandu-si trunfal 
se hizu sarten, a renti la qual 

5 se fritava l'aurel ensangrientau 
'na hoguera esteparia. 
El humu, tintu flama, 
duna flama estival, 
desborronava el orizonti 

10 en esparavanis piticus, sena 
delas malotias la clima, 
dela tossi la selva. 
El vuelu d'algunas avis, poquinas, 
—la pruma prendi— 

15 las mas arriscas, las suicidas, 
retulavan al humu sinus 
que los diosis i los poetas namas 
puein entrepetal. Charamasqueavan 
fuscus 'na fusca'l chanu 

20 milenta d'alimanas. 

Orisquecia en una bacanal 
de sonis i carpius. Agora 
la luna, assessina d'estrellas, 
hieri con javatas de lus 

25 el lauriferu humu 

que arrebruja alas fieras 
i la sangri las vitimas el dia 
alimenta la tierra, la qual suavi 

se cocotrea ahita. Golma 
30 pas. Tierra, humu i cielu, 

en coyuntura, los andaris son 
en que se dispon la Naturaleza. 

XVIII 

■Flama — 



«Son palabras que nacin del olviu 
i afrorecin en abril...» 



Los rearms el sol, 
'na candila 
quasi pal orihoscu, 
no sedrian lo mesmu de crams 
5 que la llama prendia 
que'l tu interiol abita 
i baila al compas delas ardilosas huellis los tus parpagus. 

Essa flama se hue apagandu 
desemblanta, quiza que por un desatinu 
10 o porque'l iviernu t'empestillo 
descudia mentris esperavas 
la calol de San Pedru. 

A poquinu a poquinu 
se diva consumiendu 
15 comu si el ressenciu trunfara 
por cima la verda 
dun sol carenti de metafisica. 

I agora velaqui, 
a essi sol que vimus nacel 
20 dendi la cimera dun San Gregoriu 
rendiu pol pesu'l cielu; 
A essi sol, a essi que un dia nublasti 
formi prenunciasti «condios!» 

l'almiru dendi los giierus sonis 
25 delas tus silencias sonrisas. 

Ca olviu me se hazi mas huerti 

que una trupi romanus; 
Ca olviu que naci, 

espena en mi una mijinina; 
30 I a ca sentimientu que mueri, 

naci en mi tal ahuncu 

que mu adientru, nel hondon las mis penas, 

s'encrava i s'espatarracan las ramas 

de mo que ora tengu de pressona 
35 lo que fantasmas vengativas. 

M'almientan por leyenda 
las parras nuevas que coronan 
El Montiju. Los cabus los harmientus 
precuran oyel las palabras 
40 que te Iambi una manana al sombraju 
delos meyus-puntu de San Gregoriu, 
peru inoran que nenguna pranta oyi. 

Se dessiparun los nuestrus querelis 
entre los gorullus la niebla 
45 lunera la orilla grisacia dun noviembri evanescenti. 

XIX 

— TORMENTA- 



La tormenta sueli engueral-mi 
las ideas. Plontu, el bueyeru rayus 
conduzi las cargas eletricas 
al plau la menti pa enmarajollal-mi 
5 las vereas el pensamientu 
i tecel ristris de figuracionis 
que zimbrean al sol delos mis pies. 

Me chasquin las palabras 
ena cabega. Orisqueci enos sulcus 
10 del celeb ru cola priessa'l iviernu. 
Se debujan arvulis en el cielu 
dela mi frenti. En essi istanti andi 
se fulminan tolos recuerdus, 
lucheu por conserval-ti. 

15 Atormenta escurana que me rindis, 

granizu nengunu tuyu m'arruna 

la pi el! Tapocu m'acagagan 

los tronius que abocezasti! 

Tengu tolas rocas estoicas 
20 arroeandu el coracon, 

no te bulris de mi 

pretendiendu barrumbal essi muru. 

Un muru que emburaca la lus griega 

que inraya la colol que los metrus odian. 

A Icoawa 



XX 

— Al nombri dun suenu duna nochi veranu— 



<Cudia que las gymnopedies 

ataracin las nuvis.» 

A Goedele 



Estruyan tolas oras el relos 
pa sel yo el Cronu hampanti los tus momentus. 
No es custion ni dela tierra 
ni de quitarras aguzas, 
5 siquiera dela bioluminiscencia 
que los tus parpagus incultan, 
porque'l coragon esta faltu delas razonis 
adequas p'apescal estas palabras. 

Que mos asseparin hielis de Venu 
10 o el morimundu glacial del tu pechu 

por desgracia es algu que no atinu a entendel. 

Tormenta, sangri, cuerpu, huerca: 
toitu un huturu llenu... 
lu, por que merecu porteal un espaciu 
15 vaziu palli pondi vaiga? 

I me suenu contigu 
i la tu figurina esbrea 
el suelu'l pensaeru 
comu'l sonrueu dun carru llenu penas. 

20 Ora que ya eris dia 
i terminasti 

de tajical las ruinas la esperanga, 
vedras las tabiias secal-si, 
las aranas tecel el ecu 
25 i los arcus en cima los que'l coragon bombea 
farrungal-si i espenal. 

Ora que ya eris dia, 
mi pastora d'estrellas, 
el cinchu amargosu la mancolia 
30 los mi suenus apreta. 

Ara que ya eris dia, 
nochi es el mi papel 
n'esta penosa obra teatru. 

Adivine el tu nombri 
35 en el veranu dun iviernu 
que nunca acaba. 

XXI 

—Demuacion— 



«Ena escurana'l promu 

soi el Pluton 

dun antissistema solal.» 



Oi odiu to, tolo que m'arroea. 

Agora el sol esta friu comu una ecuacion 
i no s'enrabara la nochi pa ofrecel-mi 
estrellas descabrijas comu larimas. 

5 Un hondu enhastiu se diltii 

nel alcol duna colona que no gasta mugel nenguna, 

dessipandu-si i golviendu-si a recarcal 

tan apretau i tan apenusgau 

que possei la su propia huerca gravitational. 
10 S'estrumpi i se recarca 

embullendu la ralida, 

que agora no son mas que los coloris 

que alos dos metrus s'aborronan. 

El metronomu los tristis pianus el hondon 
15 endica comu es mestel dil: 

comu las pieras duna passaera. 

Precisu dun antinflamatoriu mas potenti: 

barruntu ya el gran estrumpiu la supernova l'enhastiu. 

Esgarrandu-si tormentaerus naci el tiempu l'aginu. 
20 Naci la malotia esfarrapandu-si el ahuncu. 

Mestura cosmica i azea ena singana 
(porque la fisica esta falta de volunta) 

que estas a piqui de destragal 

los abismus polos que embarrancal-mi, 
25 las maris causticas en que ahogal tolas acionis giieras 

i los bonalis ondi arremollecel-mi, afogandu-mi 

arroeau d'amargujeantis chalabarquinus i fragiiinis corrosivus, 

precura desbagal-mi a pocu a pocu: 

quieru d'embail-mi cola castigosa composition el ombri. 
30 (Desgraciaus ombris que alevantais suefius de carton, 

sabei concalecel las vuestras carnis 

entre los cambius la materia que no son 
nipor luxuracion, 
nipor voluptuosidd, 
35 sino por pensacion, 

—siempri que la interrucion las vuestras carnis no vos desvii- 

Vos enmelais. Lambeis los vuestrus cuerpus 

comu si hueran diosis de chocolati gelau. 

Por vezi umanizal-vus, vos animalais, 
40 en el tristi espetdculu del no pensal). 

A! Namas me quea la repuchanga 
contra las «fantasmas la estoria i los marrus los rabacerus». 
Arremetere contra tol exercitu 
que ahita el pensaeru. 
45 Encorapatare el arrayu. 

XXII 

■HUITIVA- 



« Una velina corchu se quema al mesmu ritmu 
que Yassencia en baxu dun alcornoqui.» 



Se barmndi el frescu d'esti ressenciu 
ena nochi metalica, arrezia, 
comu l'aguzau i friu gachu 
se hundi nel terron amolleciu 
5 pol espurriu la pelona. 

Andu desbagandu los dias, 
esperandu el solatu 
en dientru'l buracu que me queasti. 

La frol la mapola no sal 
1 o junta las vereas la mi senara, 

nin essisti frol ena alfarfa 

dendi que ya no aparpan las tus manus 

el airi d'estus vallis, 

ni en esta tierra escura 
15 rehundis los tus pies. 

Lus nenguna m'alampa 
si agora los tus ojinus no empuntas 
andi nacin los mis regachus. 

Las enzinas i los olivus 
20 gastan la mesma sombra 

que los acipressis el cimenteriu 

que acotan tolos cuerpus cuyas almas 
en estas hesas i montis quearun. 
Ora no ain animalis 
25 que s'acarrin en baxu d'estus arvus. 
Namas que guipu fanegas de nuvis 
de promu sonriyendu-si unas culebrillas 
contragicujeitu. 

La flama'l mi candil 
30 ca i quandu sedra igual de fria 
que'l dia que emprencipia. 
Lastima que alogu, enos lobricanus, 
no sea escapas d'acende-la. 

XXIII 

— SlSTEMA SOLEAL- 



Abandone la setima 

soleda 
i se despegan 
los afotus dela pare 
5 cola violencia dun vientu breanti 
ena primavera los versus. 

Caminu vo dela novena, 
(comu si las soledais se contaran 
al igual que las gotas 
10 que s'avangan sobri los ombris) 

en numiru impar, craro. 

Finitti. 

Homo mensura. 

D'acuerdu. Yo i las soledais. 
15 Escuras, circularis: 

P-E-R-F-E-T-A-S. 

I ligeras orbitan pola assencia... 

Mundus estoicus i felizis 
sin letras, con vazius. 
20 Messura, messura, messura, 

messura increiblimenti desproporciona: 

«ODA'L AUTOMATA 
Estoi solu.» 



una ingenti retold de vaziu 
repiandu sin teleologia ni tiempu 
al reol dun coragon sin eliu, ni estrumpius, ni magnitii: 
25 tan inataragabli, 

tan atomicu, tan elemental... 

Sistema soleal, 
sistema soleal, 
sistema soleal. 

30 Ni froncia de vida nenguna, 
inerti, frotandu ala gocha 
del quaernu dun poeta 
omnitristi. 

XXIV 

■Las Navidais en Caqris— 



Alii, 
ondi los penuscus ganin estoria 
mas rehuerti que las palabras, 
halagais al falsu profeta de naris porrichua, 
5 comu si delas viejas igresias el son corrutu las campanas herrumbrosas 
colara los ultimus airis de diziembri 
cola concalecia realeza la oratoria. 

Alii, 
ondi la esperanga es una uclidia espiral d'escaleras, 
10 se sienti el palroteu l'incensu prendiu 

de qualisquiera estalachis de praca medieval: 
el perhumi la mocea inoranti. 

No me cumprin las parejas agarras dela manu 
que se pierdin comu mampenas enos laberintus 
15 duna passion enteosa al igual que las raizis otonalis 
bifurcas del arvu-motol dun arastinosu jeitu. 
I demientra, Tunica pareja que m'agarra la manu 
es esta borsa librus, pluralia. 

'A, triste lucifugo, que alumbras las nochis 
20 comu mosgus verdis que esperan la inverna! 

Enga, Navida, clissa-mi colas tus luzis, 
los tus idolus comercialis 
i las tus brancas pomponitas! 

XXV 

■Epicediu- 



«Las enzinas enos cotorrus himplan, 

himplan las cigiienas dendi las torris, 

himplan enas abrigas los pastoris 

cola mas honda i espessa ahoguina.» 



El son las hesas, gris i cariciosu, 
hihiu Viriatu, ganiu Roma 
hipiu moms, gritiu Leon, 
en baxu duna enzina a enfeneciu. 

5 La frol la xara l'a serviu 

d'ataiil. Las cigiienas truxun 

en el su picu taramas fresnosas 

pa cubril aluspues la sepoltura. 

El berrin dela mesma enzina 
10 que himplava bellotas 

el hoyu hizu a un lau'l cotorru. 

La carrefilera d'arrutaus cabisgachus 
bandeava con contina llantina 
Estremaiira. Heyondus himplavan 
15 pola verea que soporta 

la desgracia de sel la que lleva al campussantu. 



Acui ingratos ereeros i himplai: 
rajai el vuestru hatu arregunandu 
colas unas que aveis de machucal 
20 milenta de vezis pa sentil el duelu! 

Acui ingratas ereeras i himplai, 
despelujai-vus las vuestras melenas 
ata abaldonal el pensaeru'l momentu 
en que vos vuelva a espelechal! 

25 Quieru oyel entonau el borisimbori 

con essas mesmas vozis rehilosas 
con que recordais las palabras 
delos vuestras aguelus i delos vuestras pairis. 

Yeu! Veni i himplai aqui! A, nobre lusitano! 
30 A, cacarros navegantes sin mari! 

A, viejas letras d'estus sabius puebrus! 
Con vosotrus espenarun ya los rearms! 

Enga! Veni i himplai aqui tamien 
tos quantus ahuyistis con pan i verea 
35 del cielu las nuestras tierras en tiempus grisis! 

Oganazu lugaris rehuius i cercanus 
eran los tus collacus i eran los tus ermanus, 
i oganu te hondean de tos laus 
por no creel-ti dinu d'amista. 
40 Acagagau i arrutau enos recuencanus 
delas sierras te huisti dessipandu 
ata espenal en siendu namas que ecu. 

Apeninas queasti descendencia, 
una embogaina simientis 
45 que no abarban enas nuestras senaras 
porque no avemus quien las siembri. 

Ni tu pairi ni tu agiielu murierun, 
tapocu los tus tius, 

ni siquiera tu primu de Xalama: 
50 tos vivin en enormis fincas 

puebras por gananis i manigerus, 

i quarillas de sembraoris 

tos colas sus simenteras canchuas. 

I tu, el mas cariciosu i risperu, 
55 tuvisti tola tierra que quixisti 

i no atopasti quien te la sembrara! 

Peru ya, idioma anusga, no essistis 

i la tierra dela que enjamas 

cosechasti naina 
60 t'embulli comu a una raferia 

que a cumpriu sin bel siu compra 

ondi sedras olvia, sin molestanga. 

Quiza que algiin ereeru arrebusqui 

entre los bagus que queasti 
65 i te siembri en tierras de reguediu 

los que son mejoris i los mas dinus. 

Quiza que coja quantu pocus piiun 

i entriegui los tus frutus 

a sus gentis pa ellas lambe-lus 
70 i pilral-si pola almonia 

de saboris que antanu los creivan saborius. 

Una lancha hinca en baxu la enzina, 
cuya sombra s'avanga por toa Estremaura 
izi con letras capitalis, izi: 

75 ENTOVIA ESSISTI QUIEN DE TI S'ACUERDA, 

QUIEN SIN ABEXINU TE SIEMBRA 
I QUIEN SIN ABEXINU TE COSECHA. 

XXVI 

■Sangri de volunta- 



«Giiecu to i confroxindongas ideas, 

sinas palabras ena boca, 

comu alos titaris me gocotrean.» 



Ya m'estan tos destrasteandu, 

...tos m'estan ya destrasteandu... 
i m'envarbascan los recuerdus 

...i tamien los desacolocan... 
5 i de na que los ventriculus me quean desiertus, 

...ahorcandu la hermentina ingenti... 
afusilan el tiempu intempestivu 
ala sombra los acipressis 
que s'esmoreci desaprevenia. 

10 I assina, esmorecias 
se quean la cara i el alma: 
encarambana la democracia, 
1'uberrima liberta pavilacia. 

Volunta vertuosa, 

herreti Vacion: 

edonistas niilismus 

el tu motol eschangarillan, 

halagandu-ti con caenas, 

(manifestancion azea del herrumbrosu estatismu) 

que te vinculan al huturu. 

Agora que los cristalis vos cumprin, 
bailai al son la Santa Trinida 
duna qualquiera movicion artistica 
delas tabras el pensaeru. 

25 Namas ala Naturaleza 
doi el premissu 
pa destrasteal-mi la sangri los ventriculus. 



[52] 



XXVII 

— AVISPERINU- 



Gomitas escurida, Nochi. 

Menus mal que al ombri aliquandu 
esgarras algiin sol. 

XXVIII 

-Nostos — 



«No essisti imagin mas bella 
que los semaforus, el sol i tupelu.» 



Dispues d'esti dia tan llenu, 
llegu a casa vaziu comu la hambri. 

El tricromatismu borronosu dela viagera 
i tu tras del cristal 

5 escambullendu-si-ti guipainas 
abexinosas 

me hazin pensal enos elementus 
besablis que s'espetan enos suenus. 
Peru endispues, deque los pies 

10 nel encerau grisaciu se barrundin, 
piensu que Aristoteli marra: 
El sel umanu no es un animal sociabli, 
el sel umanu nu puei sel sociabli, 
porque el mieu encorapatanti el'alma, 

15 la vision catastrofista el huturu 
i el respetu al contactu 
ameirentan la volunta. 

Tantas cosas pense 
entre guipaina i guipaina huitiva, 
20 tantas cosas poia izil-ti 

que las mejoris namas la colol manifestava. 
El sel umanu, un animal pensanti, 
ni es izienti ni sociabli: es pensanti. 

Llenu assin de tantas entencionis 
25 comu de vergiiengas que mo-las faratin. 

Pueu erradical a qualquiera oplita 
con namas pensa-lu, peru la envidia 
m'empidi sacal la espa. 
Me magine un millon de vezis 
30 mentris las nuestras miras concidian 
que se comboavan los nuestrus lavius. 
Si, que mos besavamus tamien tu lo bichasti. 

Peru ala final siempri 
los hacis d'entencionis 
35 que ena maginacion nacin se desparecin. 

...I cruzu comu ceniza el lumbral de casa, 
vaziu comu la hambri. 

XXIX 

— TELEOLOGiA LA DIRECION- 



Ondi? Andi van las palabras que en baldi 
los mis ojus pressiguin? 
Pondi medievalis ahuyin 
las arpas 
5 que queandu las notas 

escambullin las cuerdigas? 

Pa pondi los pensamientus empuntu? 

Nel eti las ideas arrepian 
i el remolinu que destraga 
10 assenala el caminu 

hazia'l hundieru, cutas! 

Teleologia la direcion. Andi 
las cosas se derigin 
es ala conflagration ciclica. 
15 No m'importa delos alverbius. 

XXX 

— Ventana- 



Los recolguinis d'agua 
ligerus s'escurrizin a rasponis 
polas vidrieras, 
arregunandu-las 
comu piia cochilla 
(cristal ala contra'l cristal), 
hiriendu i dehormandu el mundu 
ataragau a dambus los dos laus 
del sentimientu. 

XXXI 

— SUSPIRU PASTORIL — 



«Las oras son sierras que apuntanpalfirmamentu.» 



Encravandu-si enos pies, Deyanira, 
la pavilacia grama d'esta sierra, 
entenderas la verda que s'orea 
nel tendeeru cobriciu las nuvis. 

5 Canchus i lanchas i fragiiinis 

que estrumpin las sus aguas 

contra pecinus de metal 

te costruiran la sinfonia 

natural i divina, 
10 largu del artificiu los cochis 

i los violinis tricoloris las esquinas. 

Aqui, Deyanira, los ombris 

aman namas una ves, una, 

porque el'alma namas 
15 ahila en una direcion 

i con una movicion sola, eterna. 

Aqui el Sol es la literna fundia 

que alumbra causamenti 

la tierra, la pressona, el'alma 
20 i el'agua potabli s'enhalla 

en pichis del barru dela tu costilla. 

Aqui inraya abondas luzis la nochi, 
porque las estrellas son notas 

metalofonicas dun carrillon 
25 celesti que se prendin 

en golpeandu-las algiin geniu 
pola tu vision espirau. 

Peru a ti no t'importa, 

porque no t'interessan ni las sierras 
30 ni tolo que en dientru d'ellas essisti. 

Ai, Deyanira, quandu abaldonasti 

los prencipius i los susurrus 

p'abragal los tintis impuestus? 

Quandu dexasti de sel diosa, 
35 la diosa d'esta sierra 

ala que te conviu, 

pa hincal estauta, pa sel figura? 

XXXII 

■El huegu l' aureola— 



«Si puyera hampal-ti comu alas sabinas...!» 

A Alicia 



Un arquitu-Santiagu sin Santiagu, 
ni arcu, ni mas curvaturas ocassionalis: 
no precisu na d'essu, no quieru mas cachinus de his, 
quieru el huegu siempri chiscanti 
5 que veu ena tu aureola d' aurora prepeta. 

Almiral-ti m'engranda el sol que emburacu entre bimbris 
i hazi que me repii mas i mas ligeru, cola priessa 
dun bolindri trunfanti 
enhilau pal gua'l suenu. 

10 M'afogan 

las flamas inafogonablis 

que bailan 

pola deferencia temperatura. 

XXXIII 

— CHAPA VENTRICULAL I FRECHAS GRIEGAS- 



«Tengu el refrexu trenis enas gafas las mis gafas.» 



Maquinas motoras maquinan mataiiras 
comu los arraclanis raceandu por bulancras, 
que harrean en cata delos colambris soterranus 
alas sepolturas colos sus herrenus herretis. 

5 Enga, esperu el harretazu las frechas: 

que abran piteras i hochis escarvin, 
que encravin puntas i cratis ahondin, 
que se cuelin las querencias i la soleda desaparega! 

Me resulta enreosu sentil con el ruiu de maquinarias, 
10 es demaseau esvarizosu atopal un sentimientu 
con tantas caenas i tantus ventilaoris roandu. 

La pua d'essas frechas an d'esfarfallal i desharragallal 
el proyetu divinu de bel-mi compuestu en maquina. 
Aquina las esperu comu a un catarticu renagi. 

15 Enga, enga, agura, dispara, atina, a, miserrimo Eros! 

Quieru sentil comu los canchus 

se cocotrean i se zimbrean las nuvis, 

perdiendu tolos atomicus achiperris i los pingus eletronicus: 

Bielas, tornillus, engranagis, manizuelas, tubus... 
20 Ata me chilrian las lavijas deque sientu Hovel, 

porque oyu las gotas comu unas tuercas avientandu chapas! 

(Las mis bombillas 

[61] 



vos reluzin sin conocel 
la his el sol, la verdaera flama.) 
25 Queria mual las parabolas i alambris 

por piel i niervus: queria bollal-mi traumaticamenti. 
A, Eros vengativo, premiti-mi que sienta las tus frechas! 

XXXIV 

— VASTIGA LIRICA — 



Las palabras me pesan 
comu sacus de viciu 
con que no vicie nunca 
las callis d'arvus que me privo 
5 Natura. 

Oxala i m'abarbaran delos deus 
al igual que delos arvus las ramas, 
los versus! 

Versus que enjamas criu 
10 por no tenel nacencia 
de nochi. 

XXXV 

—Ala diosa Peana — 



A, diosa de tiempus moernus! A ti cantu. 
Del dios Arrepiu i la diosa Aparencia 
concalecienti ija ojiberrinchoncha, 
sienti la mi vos arcana encaxal-si 
5 enas tus cuencavas entranas. 

La sangri que polas venas circula 
cola priessa la eda, 
cola calentanca dela primavera, 
s'empocheci i s'enturvia 
10 'na contemplation de figuras 
pal mi gustu demaseau nuevas, 
en demasia buenas pal mi cuerpu. 

Di-mi, cambaleante diosa, 

dendi'l tu humeanti tronu: 
15 lo que es esti exercitu froris 

que nel tu jardin vivi, 

que ala tu pressona halaga, 

que delos tus ceviquis participa, 

que nenguna vertu respeta, 
20 que por nengtin huturu lucha? 

Cuenta-mi diosa de furrionas i farrias, 
que ca nochi lavoteas los biembrus 
de ninfa cuentu hadas 
nel riu Alcol i con toballas 

25 de mollicu hipu te secas: 

por que el brilliu los sus ojinus 

son de pantallas el refrexu 

i no del huegu que d'ellas emana? 

Hincau de roillas te piu 
30 que me contiestis, 

diosa espurecha ala botella. 

XXXVI 



■ESCAIMIENTU D' ARENA I OLVIU— 



Estoi secu: ya los diosis me privan 
del divinu cugu las Musas 
i, atarugau el mi beberreteal 
dela tu boquina i delos tus lavius, 
agora me sientu mas sabiu. 



«En meta d'aquella mondicia 
hue unpuntu suspensivu.» 



10 



Perdiu nel tiempu anchii 
que abexinau s'embebi colas risas 
tengu en una manu el espaciu 
i na ena otra. 

Tiendu delantri'l mi huturu 
un vaziu destensu 
comu quien tiendi roxa alfombra. 



S'atona la mi menti 
quanti mas seca esta, 
15 quanti mas largu cai 

dela miseri graveda los cuerpus, 
quanti mas margullu enos sonis 
atinaus las almonicas ideas. 



I ena espera'l hipiu 
20 que m'alevanti 

del mundu me dessipu 

porque no abitu en memoria de naidi; 

enos atormentaus vaporis 
del olviu m'esbarrumbu 
25 sin sel escapas de barruntal las figuras 
que ciegas m'arroean. 

Espenu 
un poquininu mas 
pola falta d' evocation. 

XXXVII 



LOS TRES ESPIRITUS — 



«Vengu de tiempus depatrds 

enos que 'musica' sinificava 'musica' 

i Dios era un sateliti la mi alma.» 

A Euydice 



Tres espiritus tengu: 
Unu, el que assopra, 
otru que abura 

i algotru que a dambus los dos 
contempla ena cauea ima 

hiziendu 

tragedia. 



[68] 



XXXVIII 



—Larima d'otonu— 



«Se m'a apagau laflama 

i en serial de venganga 

ora assopra el ressenciu» 



Abarban delas mis larimas arvus 

condenaus a vivil siempri en otonu. 

Enos bosquis de llantinela, la manana 

s'estiranta por cima los helechus 
5 comu suelin las oras giieras. 

Barri la derriza sucutania la fina lluvia 

de noviembri, mainandu la querencia. 

Aina, en atisbandu el canchu nuvis 

que son el barbiscachi 
10 que apretan el bonal, 

no creu ya ena cabusia la mi alma 

pa diluvius azeus 

ni mas vientus himplosus. 

Las mis ideas s'estrumpin aniscus, 
15 pingan el passau i al huturu 

lo charpican esbarrungandu 

colunas de barru que alevanto la mi querencia 

nel neumaticu assopru la tu vos, 

ena alta cimera ondi la tu mira apuntas. 

XXXIX 

■Aballal por huera el pensaeru— 



A Juli 



La conjugation d'elementus simpris, 
son simpris namas por cavilacion. 
El ombri conjuga cola almonia 
del inteletu: la Naturaleza se sostriba 
5 'na razon fisica las huercas. 

Opulamus sobri las aguas, el son i la imagin: 
tos tres articulaus con el ordin umanu 
dexan de sel hermosus, 
la hermosura s'esgalaca 
10 i el esgalacu es natural: 

por essu paeci bella la tecnologia. 

La genti inora que recostillal-si 
al sombraju los petalus es bellu 
palas hormigas. Peru las hormigas 
15 nunca encuentran la verda el animu, 

porque estan faltas de volunta de caminus. 
N'ellas to es mecanicu. Tamien la passion umana. 

Aaaaa! Queria aballal huera las lindis 
que assenalan los chitus del sel limitamenti umanu ! 
20 Poel conjugal la verda el suenu 

con el huturu en unionis de tiempu i espaciu 
totalmenti deferentis pala concencia! 

Armazenis d'ideas 
assolutamenti cumprias 
25 que renagan cola flama que mana dela Naturaleza: 

en cata d'ellus andu, en cata d'ellus volucionu, en cata d'ellus vivu. 

ANCANQAL el groriosu i estaticu momentu 
quandu el pensaeru afrujenti 
es articulau en versu... 
30 i en simbiosi cola Naturaleza 

i ordin las cosas, abaldonal ligeru la logical lenguagi 
i abragal el cau almonicu la yerva, 
i la nacencia soleni i monarquica los arvus 
i sel to i el mesmu yo i el vuelu las avis 
35 i delas ojinas vitimas el naufragiu. 

XL 

— Otra vos— 



■<El airi la sierra suena comu violinis ravifiosus.» 



Predicu cola vos 
que se desaparta del riu 
que frtii altissonanti, 

quiza que demaseau pal tiempu en que estamus, 
5 no porque m'acagacin 

las sus aguas que ataragan las tierras, 

sino porque charpican 

los malus recuerdus que abaxan 

dendi aquellas cumbris importanciosas ondi t'amontasti. 

10 Te cantu colos sonis 

espigonis ya, quasi tos royius, enxutus, 

que se zimbrean en volandu las frechinas 

delos enemigus el'alma, 

desgastaus ya, quasi tos romeaus, escurus... 
15 que se cocotrean en volandu las risas 

delas riberas de Guadiana. 

Te palru conos agullius 
que guardan la fetira al sol del que la vea, 
an pie la foguera d'aurelis i de marmu 
20 andi te ganin una quexura mas huerti 
que'l estrumpiciu del mi coracon. 

Peru no querian los airis 
que estas palabras gatearan 

tal i comu gatean los suspirus, 
25 porque te las prenunciu gravis 

i se barrundin ena tierra; 

Tapocu quieran las enzinas 

que estas palabras te hondein 

tal i comu se hondean las penas, 
30 porque m'estorva en agurandu-las 

i hazin marru i se trompiegan; 

Nunca quieran los montis 

que estas palabras te rocein 

tal i comu rocean las pruminas 
35 porque faltas delos pies subin 

i la verea les resbala. 

I assina, en escumbrandu dendi lo altu 
te mofleas delos que vivin 
umildis i rehuius en llanu: 
40 inoras que la flama del sol quema 
estuviendu tan largu. 

XLI 

LOS GRAUS EL UNIVERSU — 



Son los graus que assenala 
el termometm'l universu: 
—Los solis. 
— Buracus negrus. 

XLII 

■MlCROCOSMOLOGIA NEL CAFE — 



Dies mil bagus d'acuca s'escarrilan 
pola superficii negra la mesa 
i ena recarquina paecin estrellas 
que pola tu duci vos s'inluminan. 

5 Con el rehilosu assopru la vida 

les das movicion, calentanga eterna, 
peru el tu ergullu ora no valorea 
que agua les entriegas cola saliva. 

Destracandu orbitas al reol el vasu 
10 los baguinus repian inorantis 
formi izi la fisica los tus lavius. 

Frota por esti espaciu que s'esparci 
el tu huegu que les palpita craru. 
Sin sabe-lu, un universu criasti. 



«Si la vida huera veneriu Kiel, 
tu eras la gota de miel casual. » 

XLIII 

-Arquitetura— 



«T'escrivu con el anima pingandu de tinta 
del mesmu mo que'l silgueru canta sin conocel los pentagramas.» 

A Marta 

Una puenti de verbus costruyu 
que los nms las ciguenas arrejunta 
cola calol cardioneumatica los suspirus azulis. 
Ena piquina ironica 
5 que prevoca el suol bailandu en cima las ecemas 
so escapas de crial el entasi duna coluna 
sin coluna ni fusti. 

Del buracu duna resilla 
t'alevantu la provincia dun campu sideral 
10 ondi t'esculpiran trezi gallus apolinius el anima, 

ondi te poliran los assoprus eterius el tiempu epidermicu, 
ondi te curtiran sonis liricus las engivas. 

Ennial-ti versus comu inocentis hechurias 
es mu facilissimu si esmiaju la mi aspere 
15 comu quien estutana las querencias hongosas: 
arrehurgandu-li con el hurgoneru al ressenciu 
cenizientu duna lumbri enos liacus ventricularis 
en cata d'alguna flamina. 

XLIV 

-Maleta- 



Me quean namas ena faldiquera 
larga verea i orizonti 
sin luna ni tierra, sin sol ni cielu. 
Del mi aginaeru hagu caminu 
5 cuya longura midi lo mesmu 

que las cosas que no puein medil-si. 

Me hieri la hienda i se hundi 
pondi se vei i se sienti. 

Rexostroneu pai el mi hondon, 
1 o que ora es tierra baldia. 

Orihoscu, arrecuca-mi. 
Desque ora ain dias, espenu ca nochi, 
quandu tu. 

XLV 



—Declinacion— 



«Semus estudiantis por cagagu. 
La imposition no genera volunta.» 



Sigui estudiandu. 
Estudiava declinacionis 
i conjugacionis tol dia 
ata deque vidi los sentimientus 
5 que declinavan 

i naidi conjugava na comigu. 

Fabrique tabras, con cassullus, 

lo mesmu que enos librus de gramatica 

i assenale los paradigmas 
10 del coracon: plontu apesque 

aquella simpri formula 

falta de morfemas de ntimiru i casu. 

Liana seqiiencia 

de grafias llenas de tinta 
15 que namas debuja fonemas 

que, comu yo, no pertenecin 

a dicotomia nenguna. 



Velai-la. 
Una palabrina, imutabli, 
20 namas comu los alverbius i estoicus 
sabin hazel, arroea de rayas 
que l'ahitan en dientru 
dela inabarcabli eternida el brancu. 

Tan soleni i arrutaina... 
25 Tan cutaina i tan importanciosa 

colas sus quatru letras 

i cuyu vocalismu monotimbricu 

de grafia perfeta 

comu'l destraci dun praneta 
30 d'orbita crassica, 

hincava el su conteniu ajetival mas adientru 

delo que tenia pensau. 

Essa hue Tunica palabra 
del'iinica declination 
35 que ora el mi coracon conoci. 

XLVI 

—San Juan— 



Sean al anal ligeras las alas, 
la cabega herrena al pensal sea. 

Tenga la vena apenas la esperanga 
mesma que empuebra senaras eternas. 

5 Cantai! Paque assoprin alas parganas 

que desean abarbal las estrellas. 

Bailai! Que se muevan las vuestras haldas 
al son del tambol junta la candela. 

El cielu los arvus la vega naci 
10 comu los coloris ena pintura, 
verdaera naturaleza el arti. 

El suelu avienta al ombri que le Iambi 
mentris le hampa botonis i mua, 
alientu queandu, quean du sangri. 

15 Eu! Peru cantai i bailai junta'l huegu 

que'l veranu emprencipia 
acomolgau dela flama la siesta! 

XLVII 

■Enterria tebana— 



Anan pola mi sangri 
sangrijuelas que son 
los recuerdus de ti, 
que contri mas en ellus paru, 
5 mas el cuerpu se concaleci. 

La sangri, que nel puertu 

del coracon s'estrumpi 

contra los rompiolas, 

calefatea navis d'esperanga, 
10 que no son botas por nengtin arriscau Aquileu. 

Corri parsimoniosa 

por venas renegrias 

de tantu que t'odiavan, 

cola solenida el sol que amaneci 
15 el dia en que s'espera 

vitoria en una guerra. 

Sangria, sangria, sangria! 
Que caiga sangri en agafati prata; 
regai con ella la senara 
20 de quien provoco tantu mal, 

a si assina vei abarbal dela tierra 
el frutu botu que azei las entranas 
que antanu las creiva puras. 

Te veu el'alma aburria 
25 comu tristi higuera 
que no da duci frutu 
en el calorosu veranu. 

Sienta-ti a vel crecel baxu las nuvis 
escuras de Teba maldita 
30 al iju dela mi entisna sangri 
i dela tu empercuia essistencia. 

XLVIII 

CANTU CONTRAOPLiTICU- 



Comu deseava matal-vus! 

Esgualdrabillal los vuestrus cuerpus pingaus 

diva a sel el mayol prazel que puyeran atorgal. 

Inorantis i pateticus oplitas, 
5 queria vel cael el vinu de Dionisu 

i frujil polos enceraus las pragas 

que vos sirvin de quartel de festejus. 

A! Vel-vus a tos anandu 

entre los licoris que manan 
1 o delas vuestras encartonas figuras . . . ! 

Rehundil-vus con una enterria amargosa 

los hierrus el mi pensamientu! 

El vuestru sitiu esta al otru lau la muralla, 

luchandu polos valoris que no compartis, 
15 porque las vuestras vidas no valin mas que las pieras 

i si ais de hazel algu que sirva d'aviu 

es hateal-vus el esctiu i las grebas 

i barrundil-vus a vusotrus mesmus. 

A, odiosas concubinas, que de tantu que quereis 
20 sel deferentis seis igualis! 

El vuestru lustrosu senu da calentanga 

al animu sempri-gorondu d'essus haraganis soldaus. 

Oplitas, oplitalpistaus, talliius i avantus oplitas... 

No vos mereceis cumpril-vus 
25 ni con regalezas, ni con xeringoncias: 

Estais pingandu i no sabiais gozal con ellas. 

Son pilforas, furriacas, tulipandas: 

Estais tan a tencias del vuestru cuerpu 

que desbalagaistis lo pocu que vos hazia sel mugeris: 
30 agora no valeis mas que una estauta carni. 

Premitistis que una miseri infanteria de tripodis 

vos suyugara tan vil i guarreramenti 

que encubris los ojus con parassolis endustrialis, 

despelujais los pelus i con ellus las ideas 
35 i seis el centru d'atencion de verdihondus reprimius. 

Izis «odiamos la mentira» i «amamos la amistad» 

tan de continu que ais desprestigiau el valol 

dela mentira i dela amista 

al nivel de guarreu i amistorriu. 
40 Insinificantis oplitas i concubinas que ganitais CARPE DIEM 

comu si supierais latin: 

Ai mas vida mas alia del cuerpu. 

El dia de manana, quandu seais muertus 

i los ombris esten mas mecanizaus entovia 
45 se vos recordara comu aquella coltura inculta, 

comu la coltura'l botellon, el pinchi, la dependencia. 

Tras que seais erradicaus cola enterria que professu, 

el mundu dexara d'amundal-si, 

milenta de colturas deferentis afroreceran 
50 i sel yo sinificara no sel el otru. 

XLIX 

—Pan i verea- 



Quean pan i verea, 
l'assencia que m'acolma 
la dessipa flama la meyudia 
dun cielu pangaburra: 
5 no acaba, ni espereci. 

Tolas volucionis la lus 
ahilan pandi los ahuncus 
negrucius son los reis desquadrilaus 
del su propiu huturu 
10 embahius pola propia hi el. 

Las zagalas que dan la cabega 
por oplitas-avantus 
van arrehuyendu en cata d'algotrus 
mas huertis i mas calabacus 
15 inorandu el brancu los cielus. 

Almiru la boquea los gorriatus 
mentris que cola su mira 
cautivan los nuevinus forrajalis 
de pargana metalica 
20 escura i chiquinina, larga i honda. 

Allina, nel hondon, milenta de larimas 
circulan polos sulcus 
herrugientus la eda 
con essi divinu halenqui 

25 delas viejas prossecionis profanas 
que trompiegan al empengal. 

Las nuevas himplan por ventanas 
bernizas i sus gotinas rocean 
a renti las paeris xalvegas 
30 patineandu sin hazel-si hienda 
ata los pavilacius arreatis 
delas rosinas arrumbas. 

Las casas barrundias 
acaban al son del calciju 
35 i los ultimus galaquis de pan 
ataragaus los vo royendu 

enantis de crecel-mi botas 
las paeris de cardus 
i espinin el ciliciu del mi pechu; 
40 Enantis que m'amargujein 
las penas que ena faldiquera 
emburacu porque assin m'ensene; 
Enantis que m'olvii delos coloris 
que s'encravarun 'na retina 
45 una ves que hui felis, quandu nuevu. 

Vo jaspeau, vo romeandu 
a escondichas del Sol, 
paque no torri el pan 
i assin jaspeau paecin los caminus 
50 mas risperus i largus. 

Tras delos cardus s'alevanta 
un muru gris d'alpacas 
que assenalan el caminu que ahila 
pala singularida vertical 

55 dun huron buracu negru. 

Las fantasmas importanciosas 
d'estas tierras ajorran 
alpistas landeandu las ideas 
que quean comu huelligas 
60 muertas por cima el chanu penuscosu 
deque las prenunciu empenicau 
sobri azeas alabancias i estorias. 

Esto arreziu i esgalamiu, 
peru los pies van ligerinus: 
65 aconllegan bien colas ganas 

del cambalachi entre los acalugus 

de rehilosus entreperius 

polos aginaerus la carci 

d'algiin zimbreanti enamoramientu. 

70 Vo atisbandu las escuridais 

del hondon, peru una vos arrepiti 

el mi nombri tras del anchon 

del muru d'alpaca i me paru; 

Esperu clissau que m'abran la puerta 
75 peru los gris del airi no premitin 

guipal lumbral nengunu, tapocu fechaiira nenguna: 

no ai puerta, no estanti, acontinu aspera. 

En caminu tan largu i faltu de puertas!... 

Mi essencia s'acoguta 
80 a renti lo concaleciu, 

junta l'aginu de no conocel salieru, 

junta '1 maniantal las aguas ahuncas que son tambaras 

escuras comu escura es la chaqueta 

delas primaveralis golondrinas. 

85 Sientu inutimenti el funcionaeru 

eletricu las mis neuronas 

i un alaban de concetus contrarius 

a somatraspon roa rabeon 

sobre rueas que ni los abriojus 
90 son escapas de faratal. 

So una piel con un hatu 
acolmau de pobremas 
que ajorra los sus pies 
por alfombra d'erizus roxa. 

95 So un celebru que aborra 
el amargosu pensaeru 
despercuyendu con lexia, 

arremolleciendu-mi nel agua aluna el veranu inessestenti 
i oreandu-mi al criminal solatu. 

100 So igual que un dia d'iviernu 

ena meta d'agostu 

i deriju la mi mira 

por cima tolos que s'arrizin 

con un risoriu mas grandi entovia 
1 05 que'l estrumpiciu los barrenus. 

So el frutu antigiiissimu al que naidi frorea. 
So un contraoplita sentau ala fresca. 
Soi tolos reflanis sin rima o cencia. 
So el gaspachu que gastan las cigiienas. 
110 So delos inorantis la su temibli chilraera. 
Soi el vieju dios las enzinas i las hesas! 
Soi verbu, huegu i carni azea! 
Dai-mi entoci pan i verea! 

—El arvu'l tiempu— 



El vientu mos porteara 
tal comu al camellu polas atijas 
i arriba el emboci las sabanas 
— cudiandu de que no se desdobri— 
los segundus frorearemus 

del nocturnu i tristi arvu 

del tiempu. 

LI 

—Pantarujas- 



«...Chis, chis... Vai-tipa casa...> 



Me chistean las pantarujas 
pola escura alamea. 

Airis azutean los ucalitus 
abaldandu los sus tronconis, 
5 que buscan tufal-mi con el aroma 
delas sus ojas pavilacias. 

Me chistean las pantarujas 
pola verea a casa. 

Chasquin secas las ramas coquerosas 
10 apenusgas al suelu 

unas deque trompiecu, 
algotras al ajorru las caenas. 

Me chistean las pantarujas 
an pie del encerau. 

15 Andu jaspeau i me caigu. 

Lambu el barru i me sabi a hierru, 
la saliva a sangris, a viciu el punu. 
La lengua me s'atora. 



Me chistean las pantarujas 
20 i la genti se suena. 

Una emboga de repegonis 
m'espina las roillas, 

enas manus las gargas, los cardus enos pies. 
Lo que doloreci es el mieu. 

25 Me chistean las pantarujas 
i las luzis s'apagan. 

Guipu las sombras que son bultus brancus 
i las rehumbris que son prata gris: 
lo demas s'acoguta 
30 ena nochi buhia. 

Las pantarujas me chistean 
que salin diendu a casa 
p'arrecog el-mi quantis pardaguea, 
que la nochi no es del cutau, 
35 ni delos nuevus junta la candela, 
ni siquiera delos serenus: 
es delos que s'aman enas ahueras. 

LII 

—Enantis de literatura — 



El tiempu no me dexo acabal los versus d'essi poema, 
el tiempu i la tristi monotonia me cortarun la letura. 

I desciendu i pisu el suelu i tan solu veu 
que'l mundu esta pobrau de nuvis. 
5 Los edificius acontinan cola mesma colol 
detolos dias... 
—en que agora to sean nuvis—. 

Veu tres gotinas delantri de mi, 
tres gotas qualisquiera 
10 que ptiun cael-si en algotru suelu delos muchus que ain, 
peru tuvun que cael por alantri los mis pies, 
ondi el suelu es mas endebrinu 
i se raja esperandu esboronal-si 
i que yo cea. 

15 Esta monotonia desdicha 

(la inevitabli repetition: mecanicismu aginanti 

del procedel el ombri) 

me quito de leel los versus d'essi poema casual, 

porque las mejoris cosas la vida 
20 son casualis, 

comu las gotas. 

LIII 

—Enqalamera- 



«El abejarucu que sufii 
truxiendu mala orilla 
dendi'l tu gussupetu.» 



Engalama-mi, engalamera, 
que pocu vas a empercuil 
ya esta alma-humem con tristis escurriajas 
que frotan de continu 
5 entre el frujil prepetu 
del heyondu alpichin. 

Las tus tramposerias 
con el gustu agridus 
dela vesanica venganga... 

10 Peru las mis palabras 

son comu los rayus-X, ya sabin 
lo que cavilas, porque t'atraviessan 
sin heril-ti i arrehuyin sin senti-las. 

LIV 

■SABAU 6:47 AM — 



Ora que esta lloviendu, 

las luzis los solis que nel'alma s'acachan 

s'agravan ena retina garraspeandu 

cola ligeres los sonis umiamenti vanguardistas: 
5 tolo que brota duna espina rota 

horma el nefelismu neuronal las ideas. 

Las notas frotantis del sucoscienti 

rehuyin del'assencia 

del que esta dispiertu; 
10 ora naidi ama la mantica'l suenu. 

Abati son las sieti, 

las sieti dun dia orquestal: 

frautas que chiribean, los metalofonus chilriantis 

delas aujas de tolos relozis 
15 aconllegandu 

colos fotonis que empunta la lampara: 
lampara los rayus velozis, 
lampara i truenus que no reverberan, 
lampara, la parti dela nochi anteriol alas almas. 

20 To es enhastiosu: el dia rompi nuvis 

del'almoha arremollecia 

pol ahuncu los que se suenan; 

los mis ojus son el sol que esta deseandu 

cruzal la fusca de nuvis 
25 hiziendu charamasqueal 

las serojas los chapallalis 

de tolas oras meteorologicas. 

Ora que los versus s'aluengan, 
precisava d'estal al tentu los caminus 
30 que'l dia m'ofreci. Agora quel aginaeru es estremu, 
aprovechu i digu que amanecu. 

LV 

— QUEA- 



<La esperanqa espera enas alas los pingilinus» 



T'aspem nel quintu perhumi 
del azahal, maravillosu, 
comu el cassullu de terciopelu 
del joyeru d'alguna diosa. 

LVI 

— NlEBLA- 



Naranja cai la candila 
duna farola d'abanga chinostra 
por cima d'estas ramas 
que l'ataragan i l'arrunan. 

5 La his s'ametala i comboa 

colas gotas de niebla, 
arremollecias horman las flamas 
que'l ahuncu m'alampan. 

Me paecin venas que gatean 
10 las retuertas ramas d'esti arvu! 
Me paecin herretis d'abejas 
que en esta corteza se hundin! 

— Cutainu!— dizis quantis que me veis 
assobaldau ala sombra dun arvu 
15 que nenguna oja gasta. 

Mira que soi yo agora quien da sombra 
ala lus d'esta farola herrena, 
mira que'l candil s'apago: 
no ai moca que valga. 

LVII 

—Las rastras- 



Ai! Esprimentu al mesmu tiempu 
el intierru i el ahogu: 
el intierru pol esta 
vida que m'achapaga, 
5 el ahogu por estas 

larimas que me manan. 

Mentris que me hundu, recitu i piensu. 

Deque la escurida mermura 
polos ucalitus colonus 
10 barruntu los agullius dobris 
dela mi passion ahogandu-si 
eno barrumbau d'esti pozu. 

Passion por no avel la calol, 
passion pol no avel la querencia. 
15 La vozi cumpria retumba 
por dientru i por ahuera, 
pola piera i pol pechu. 

Endi aqui la lus reverbera 
assin comu las nuevas rimas: 
20 formi cai, himpla i pardaguea, 
quasi espena si se dessipa 
junta esti balagueru penas. 

Naidi tira las rastras, naidi, 
que enque al atopa-las me hieran 
25 d'esti dolol an d'apescal-mi: 
i me hundu a ca na, 
de continu m'ahogu! 

T6s me tiran las pestis, tos, 
que s'arrebrujan colas larimas 
30 que abejean mentris que rompin 
esti hondon cambaleanti 
ondi agarvau abarbu siempri. 

I sin unas p'agateal, 
ni p'aguantal nenguna huerga 

35 soi barisfera incandescenti 
dun praneta inerti i sin vida, 
duna tierra por barbechal; 
soi la lastima que zimbrea 
el alma herrena i equanimi 

40 dun sabiosu las escuranas; 
soi el abaldau campusinu 
que s'ahorra en detras la yunta 
dela soleda i el olviu. 

LVIII 

—Ena barca— 



Algiin dia el escuru riu 
a de barruntal los mis pies 
rehilandu nel hondon la barca, cruzaus. 

Pensare: 

-Ara caigu lexotis 
de bel siu 
pressona viva. 

Se que endispues tapocu lo era. 

LIX 



—La nochi abanga las froris— 



La nochi abangava la frol, 
frol branca comu nuvi, 
que acacha los sus petalus 
pol pesu las estrellas. 



«...en baxu'l cielu contrastrellau, 

entre'l paganismu las froris. » 

A Maria Belen 



10 



Acojombrava el tallu cola tierra 
delos sus pensamientus, 
el su tallinu de esperanga, 
peru no ai — probina!— barruntaera 
escapas de no barrumbal-si 
anti la imensida dun cielu libri. 



Cai larimas — entovia crarea— 
la frol branca comu las nuvis, 
cai larimas paque la enxuta tierra 
beba. Las gotas abrin sulcus 
15 i la nochi i el agua trascuela 
arregunandu el suelu, 
galerias escuras comu pozus 
escarvandu. 

La frol, 
el mas bellu frutu la coyuntura 
20 ocassional, sucumbi. 



Al igual que la frol, el alma. 

LX 

— LUNIS POLA MANANA — 



«—0i a que estamus? 

—A lunis, lu por que lo izis? 

—Na, porque apunte que'l martis tenia que suicidal-mi. Pensava que me s'avia colau.» 

El espiritu la renovation 
me naci el domingu i espena 
antis de llegal ala meta la semana. 

Assin comu los pinfanus, 
5 precisu dun veneriu calienti, 

precisu delos tus lavius, 

pa una semanal renacencia, 

a ca minutu, a ca momentu. 

Ara que, la culebra'l tiempu 
10 me s'enrea entre los zancajus 

i Iambi las carcanas 

i caigu comu Aquili. 

Assin se dessipa la flama 

dela mi joventu, acendia comu los mistus: 
15 refregandu en un cartu. 

La mancolica candila 

que no m'alampo nunca los adientrus 

ora apreta el fatu dun'alma 

concalecia i arruga, 
20 maniantal de hiel que hondea, 

a gorgogas arroeandu, 

el ahuncu miseri en que m'ei vueltu. 

I enque precuri arrehuyil 
o cuertal el aginaeru, 
25 lo pou comu quien quita 
potroneras: supiendu 
que sempri vuelvin verdis a brotal. 

Ento, pa que quieru yo barrundil-mi, 
pa que enrabal-mi con estus ahuncus 
30 si el unicu trunfu que tengu 
es el alevantal-mi ca manana? 

LXI 

— Aurora - 



«Ca nuvi es un poema: 
nefelismu dun artificiu umanu. » 



La otra manana hui al cielu 
dela esquina a por quilu i meyu nuvis. 

Era templanu. 

Entovia estava afechau. 
Mentris, aspere en un bancu la praga, 
sintiendu los aranonis nel suelu 
que s'esfarrapava sigtin 
lo sulcava el luminosu ramaju 
d'aquel barrenderu las oras muertas. 

LXII 

—El QUARTU LOS PAVUS— 



A veranu siempri giieli 
nel quartu los pavus. La puerta 
verdi barrunta el veregel 
que en dientru ensota. Fechaura 
5 moerna i un sinu nel lumbral. 
Namas las puertas que unin 
destintas dimensionis 
possein sinus arcanus, 
sagraus, inesculcablis. 

10 El cielu, d'uralita, 

el suelu, de baldosa: 

nel espaciu entremediu 

convivin los goloris, 

los frutus, la lus, los recuerdus 
15 delos veranus. 

Lavaora verdi de brancus melonis, 
apimentas Camillas, 
las ristris metalicas d'ajus 
recolgajandu junta 
20 cuerdigas i sombrerus. 
Abultas sandias lairandu, 
roandu, escurriziendu-si 
polas hiendas renosas. 



A Domingu Fraili i a Doloris, 

mis agiielus: 

gracias por aquellus veranus. 

La mi menti respira 
25 i pola sangri anan recuerdus 

felizis. Catu, calu i partu 

la sandia. Atrasciendi 

el perhumi las pebas 

i los casullus el mi pechu 
30 s'empringan i pingandu 

esta ya la boca del veranu 

i del veranu ya los ojus. 

Tol mi cuerpu es un frutu 
del veranu, porque'l veranu 
35 en aquel quartinu vivi: el quartichi 
que los mis agiielus de siempri 
lo an llamau el quartu lospavus. 

LXIII 

— Petriu— 



«Graqas a Deus que as pedras sao so pedras» 
Alberto Caeiro, O guardador de rebanhos 



Lluvia verdi por cima'l campu gris 
que sin azuteal me pingas, 
has lavancia d'estus que no lo entiendin, 
de quien s'esganota empuntandu 
5 las sus pacencias pal huturu 
sin barruntal la groria 
d'esti hegu presenti. 

Apenca aina, ven, apenca aina! 
Sin bel-mi guipau enantis, no arrehuyas 
10 delos miseris ahuncus dun chitu 
que hinca solinu entre dos senaras; 
ca dia enhiestu, velai-lu, 
hincau ca nochi aspera de quien miri. 

Dela espera i el friu 
15 abarbo un cientu de pies soterranus; 

Del friu i dela espera 

abarbarun mil pieras por corteza. 

D'el no hazis lavancia? 

Guipa-lu, velai-lu, guipa-lu 
20 pinga, no hagas barru i pinga-lu. 

De quien himpla himplosu 
coziendu enos sus ojus gotas 
que amargujean el su gustu 

has lavancia d'essas huentis azeas. 

25 Desque eris agua, 

so de piera; Deque seas de piera, 
atopare regaleza enas nuvis. 

ORIHOSCU LOS IDOLUS 



El cielu que mos arrebmja 

comu arratonau coberton 

via espuntau a tolos diosis 

que en el moravan. Apeninas 
5 el forru el caramelu 

roceo el encerau, 

s'entisno l'amosfera de rayus 

i, dunu d'ellus, 

Zeu, qu'apenusgava las nuvis, 
10 se sapeo i se detuvu nel andal 

mas a renti la tierra. 

Al atras, le siguian 

tolos demas diosis olimpicus, 

ya eschambarilaus, arrengaus, canosus 
15 —a Afrodita Siliconosa 

le sulcavan ya milenta d'arrugas— . 

La Lei divina, 

mohosa i herrugienta, 

a trompeconis se desamontava. 
20 Formi divan echandu en falta 

l'ambrosia les dixu Zeu truenanti: 

— Amus a buscal, imortalis, 

otra garnacha i comamus cirgiielas. 

